સ્ટેપ – ૧ – મેથીના ફક્ત પાન અલગ કરી પાણીથી બરાબર સાફ કરી લો. સ્ટેપ – ૨ હવે એને પેપર પર ફેલાવી કોરી થવા દો. ૧૦ મિનીટ જેવું રાખી શકાય ! સ્ટેપ – ૩ ત્યાર બાદ એક કોરા કપડાંને માઇક્રોવેવમા મૂકો (કપડું સહેજ પણ ભીનું ન હોવુ જોઈએ) અને એના પર કોરી મેથી ફેલાવી દો.(પાતળું લેયર પાથરવુ). સ્ટેપ – ૪ માઇક્રોવેવ ના હાઈ પાવર મોડ પર 3 મિનિટ કૂક કરો. (વચ્ચે 1 મિનિટે હળવા હાથે હલાવી ફેલાવી દો). બહાર કાઢી જરુર લાગે તો ફરી 30 સેકન્ડ માટે મૂકવું. હવે, મેથીમાથી પાણીનો ભાગ દૂર થઈ જાય ત્યાં સુધી કરવુ. સ્ટેપ – ૫ લગભગ કુલ 4 મિનિટમાં થઈ જશે. અને એકદમ કિસ્પી થઈ જશે. સ્ટેપ – ૬ હાથેથી મસળી ઠંડી થઇ ગયા પછી એરટાઈટ ડબ્બામા ભરી ફ્રીજમાં સાચવી રાખો. આ રીતે બનાવેલ કસૂરી મેથી આખુ વર્ષ ક્રિસ્પી (crispy) રહેશે અને એનો લીલો રંગ પણ જળવાઈ રહેશે. આ કસૂરી મેથી કોઈપણ ગ્રેવી વાળા શાકમાં ઉમેરવાથી શાકનો સ્વાદ ખૂબ સરસ થઈ જશે.